EkBass/fiwiki-20250220-pages-articles huggingface dataset:
Leptictidium

Leptictidium (nimen merkitys: ”hento näätä”) oli keskikokoinen, noin 60–90 sentin pituinen nisäkäs, joka eli Keski-Euroopan metsissä varhaisella eoseenilla, noin 50–40 miljoonaa vuotta sitten. Se oli nopealiikkeinen lihansyöjä, joka saalisti hyönteisiä, pieniä nisäkkäitä ja liskoja lehtikarikkeen seasta hyvään hajuaistiinsa luottaen. Leptictidium luultavasti liikkui hyppelemällä pitkien takaraajojensa varassa kuten nykyiset kengurut. == Lähteet == * Haines, Tim & Chambers, Paul: Esihistoriallinen eläinmaailma, s. 154. Gummerus, 2007. ISBN 978-951-20-7276-7. === Viitteet === Luokka:Esihistorialliset nisäkkäät
Joseph Dempsie

Joseph Maxwell ”Joe” Dempsie (s. 22. kesäkuuta 1987 Nottingham) on englantilainen näyttelijä. Hän tuli tunnetuksi televisiosarjasta Skins – liekeissä, jossa hän esitti Chris Milesia ensimmäisellä ja toisella tuotantokaudella 2007–2008. Vuosina 2011–2013 ja 2017–2019 hän näytteli Gendryä HBO:n fantasiasarjassa Game of Thrones. == Aiheesta muualla == * Luokka:Englantilaiset näyttelijät Luokka:Vuonna 1987 syntyneet Luokka:Elävät henkilöt
April Pearson

April Janet Pearson (s. 23. tammikuuta 1989 Bristol) on englantilainen näyttelijä. Pearson on tullut tutuksi Skins – liekeissä -sarjan mukana roolista Michelle Richardsonina. == Michelle Richardsonin rooli == Aprilin esittämä Michelle Skins – liekeissä -sarjassa on muodikas, hyväkroppainen ja kaunis. Tämä seurustelee Tony Stonemin kanssa (Nicholas Hoult). Michelle on seurustellut sarjassa myös Sidin (Mike Bailey) kanssa. == Aiheesta muualla == * Luokka:Englantilaiset näyttelijät Luokka:Vuonna 1989 syntyneet Luokka:Elävät henkilöt
Hannah Murray

Hannah Murray (s. 1. heinäkuuta 1989) on englantilainen näyttelijä. Hän tuli tunnetuksi televisiosarjasta Skins – liekeissä, jonka kahdella ensimmäisellä tuotantokaudella hän esitti Cassie Ainsworthia. Vuonna 2013 Murray palasi Skinsiin sarjan seitsemännelle tuotantokaudelle. Murray on esiintynyt myös muun muassa HBO:n televisiosarjassa Game of Thrones, jossa hän on näytellyt Neilikkaa toiselta tuotantokaudelta alkaen. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1989 syntyneet Luokka:Elävät henkilöt
Larissa Wilson

Larissa Wilson (s. 5. toukokuuta 1989) on englantilainen näyttelijä. Larissa on tullut tutuksi Skins – liekeissä -televisiosarjan mukana roolista Jal Fazerina. Hänet nähtiin myös vuonna 2009 kauhuelokuvassa Tormented, joka kertoo koulukiusatusta pojasta joka kuolee ja palaa kummittelemaan kiusaajilleen, elokuvassa oli mukana myös Skins – liekeissä -sarjasta tuttu April Pearson. Larissa on myös vieraillut Holby Cityn sairaala -sarjan yhdessä jaksossa, jossa hän esitti Rebecca Webster -nimistä henkilöä. Hän kävi koulua nimeltä John Cabot Academy, jossa Skinsin päähenkilöiden koulun Roundview- collegen sisäkuvaukset tehtiin. == Aiheesta muualla == * Luokka:Englantilaiset näyttelijät Luokka:Vuonna 1989 syntyneet Luokka:Elävät henkilöt
Hoitokalastus

Hoitokalastus on kalastamista, jolla pyritään vähentämään joitakin kalalajeja järvestä. Hoitokalastuksen tarkoituksena on vähentää esimerkiksi särkikaloja, jotta muille kalalajeille olisi paremmat elinmahdollisuudet. Hoitokalastukseen voidaan suunnitelmallisesti Suomessa ryhtyä, mikäli kaloja on paljon ja kalasto on särkivaltainen tai särjet, ahvenet ja lahnat ovat pienikokoisia, kuhia, ahvenia ja muita petokaloja on vähemmän kuin 20 prosenttia kaloista, ravinnekuorman vähentämisenkin jälkeen sinilevää on runsaasti ja vedessä on runsaasti fosforia, joka kiertää järvessä kaloissa. ==Lähteet== ==Aiheesta muualla== * Maa- ja vesitekniikan tuki ry Onnistuuko ja vaikuttaako hoitokalastus, Jukka Ruuhijärvi, Riista- ja kalatalouden tutkimuslaitos, PDF- tiedostomuoto *Horppila, J. & Peltonen, H. 1994. The fate of a roach Rutilus rutilus stock under an extremely strong fishing pressure and its predicted development after the cessation of mass removal. Journal of Fish Biology 45(5):777–786. ISSN 0022-1112. *Jeppesen, E. & Sammalkorpi, I. 2002. Lakes. In: Perrow, M.R. & Davy, A.J. (eds.). Handbook of Ecological Restoration, vol. 2: Restoration in Practice. Cambridge, Cambridge University Press. p. 297–325. ISBN 0-521-79129-4. *Peltonen, H., Ruuhijärvi, J., Malinen, T. & Horppila, J. 1999. Estimation of roach (Rutilus rutilus (L.)) and smelt (Osmerus eperlanus (L.)) stocks with virtual population analysis, hydroacoustics and gillnet CPUE. Fisheries Research 44(1):25–36. ISSN 0165-7836. *Penttilä, S. (toim.). 2002. Uudenmaan järvien tehokalastusprojekti. Helsinki, maa- ja metsätalousministeriö. Kala- ja riistahallinnon julkaisuja 61. 84 s. ISBN 952-453-080-5, ISSN 1236-7222. *Olin, M. & Ruuhijärvi, J. (toim.). 2002. Rehevöityneiden järvien hoitokalastuksen vaikutukset: vuosiraportti 2001. Helsinki, Riista- ja kalatalouden tutkimuslaitos. Kala- ja riistaraportteja 262. 136 s. ISBN 951-776- 383-2, ISSN 1238-3325. *Sarvala, J., Helminen, H. & Karjalainen, J. 2000. Restoration of Finnish lakes using fish removal: changes in the chlorophyll-phosphorus relationship indicate multiple controlling mechanisms. Verh. Int. Ver. Limnol. 27, part 3, p. 1473–1479. ISBN 3-510-54054-9, ISSN 0368-0770. Luokka:Vesistöjen kunnostus ja hoito Luokka:Kalastus
Vesistönhoito

__NOTOC__ Vesistönhoito on yhdistelmä erilaisia toimenpiteitä vesistöjen laadun parantamiseksi. Näitä voivat olla mm. yhdyskuntien jätevesien tehokkaampi puhdistaminen ennen niiden vesistöihin laskemista, teollisuuden päästöjen rajoittaminen, vedenhapetus, hoitokalastus jne. Monia vesistönhoitoon liittyviä toimenpiteitä on hankkeistettu Euroopan unionin rahastojen tuella. == Esimerkkejä vesistönhoidon hankkeista ja projekteista == === GISBLOOM - välineitä rehevöitymisen arviointiin ja hallintaan === Hanke alkoi vuonna 2010 ja päättyi vuonna 2013. Hanke sai rahoituksensa EU:n Life+ -ohjelmasta (Life09 ENV/FI/000569). Hankkeen tavoitteena oli vesien tilan parantaminen sekä antaa kansalaisille ja järjestöille keinot osallistua vesien tilan seurantaan ja parantamiseen. Hankkeen yhteistyöryhmässä oli yli 70 tutkijaa ja asiantuntijaa. Hankkeen vastuuhenkilönä toimi Suomen Ympäristökeskus SYKEn edustaja Olli Malve. Hankkeen tuloksia ovat muun muassa järviwiki ja vesinetti -verkkopalvelut, joista ensimmäinen on suunnattu kansalaisille ja jälkimmäinen vesienhoidon ammattilaisille. === Puhdas Itämeri === John Nurmisen Säätiö aloitti vuonna 2004 Puhdas Itämeri -hankkeen Itämeren suojelemiseksi. == Lähteet == *
Zali Steggall

Zali Steggall (s. 14. huhtikuuta 1974 Sydney) on australialainen alppihiihtäjä, joka kilpaili maailmancup-tasolla vuosina 1993–2002. Hän kilpaili lähes yksinomaan pujottelussa. Steggall saavutti pronssia Naganon olympialaisten 1998 Hilde Gergin ja Deborah Compagnonin jälkeen hävittyään noin kolme kymmenystä voittajalle – kakkossijaan eroa oli puolestaan noin kaksi kymmenystä. Lisäksi hän saavutti Vailin MM-rinteillä 1999 kultaa niin ikään pujottelusta yli sekunnin erolla Pernilla Wibergiin. Mitalejaan lukuun ottamatta hän ei juuri menestynyt arvokisatasolla, muuten parhaana sijoituksenaan pujottelun 22:s tila Lillehammerin olympialaisissa 1994. Maailmancupissa Steggall saavutti yhden voiton; Park Cityn pujottelussa 23. marraskuuta 1997. Lisäksi hän oli toinen Mammoth Mountainin pujottelussa noin vuotta myöhemmin. Viimeksi mainitulla kaudella hän oli pujottelucupin yhdeksäs. == Lähteet == * Luokka:Australialaiset alppihiihtäjät Luokka:Australialaiset olympiamitalistit Luokka:Vuonna 1974 syntyneet Luokka:Elävät henkilöt
Kapteeni

Kapteeni voi tarkoittaa seuraavia asioita: *kapteeni, sotilasarvo *kapteeni, liikennelentäjän arvonimi *merikapteeni, merenkulkualan korkein kansipäällystötutkinto *kapteeni, urheilujoukkueen henkinen ja pelillinen johtaja *Kauppakeskus Kapteeni, Oulussa sijaitseva kauppakeskus *Kapteeni (Der Hauptmann), Robert Schwentken ohjaama saksalainen elokuva vuodelta 2017. Luokka:Täsmennyssivut
Deventer

Deventer on kunta ja kaupunki Alankomaissa Overijsselin provinssissa. Asukkaita kunnassa on 97 331 (1.2.2008) ja väestötiheys on 741/km². Kunnan pinta-ala on 134,37 neliökilometriä, josta vettä on 3,06 km². Deventerin pormestarina toimii Andries Heidema. Kaupungin keskuspaikka on samanniminen, kuin kuntakin. Deventer sijaitsee suurimmaksi osaksi IJssel -joen itärannalla. Deventer oli hansakaupunki. Vuonna 2005 Bathmenin kunta (asukkaita 5 000) liitettiin Deventeriin. Deventer sijaitsee tärkeiden Amsterdam / Utrecht–Amersfoort–Osnabrück–Berliini / Hampuri ja Groningen–Zwolle–Arnhem–Nijmegen -rautateiden risteämäkohdassa. Myös moottoritie A1 (Amsterdam–Berliini–Moskova) kulkee Deventerin kautta. Kaupunki on Alankomaiden jalkapallon korkeimmalla sarjatasolla Eredivisiessä pelaavan Go Ahead Eaglesin kotipaikka. == Asutuskeskukset == Sisältää myös kylät * Deventer ** Snippeling '' * Colmschate ** De Bannink ** Oxe * Diepenveen ** Molenbelt ** Rande ** Tjoene * Lettele ** Linde ** Oude Molen * Okkenbroek * Schalkhaar ** Averlo ** Frieswijk *Bathmen (itsenäinen kunta vuoteen 2005 saakka) **Apenhuizen '' **Dortherhoek **Loo **Pieriksmars **Zuidloo == Kuuluisia asukkaita == *Alexander Hegius von Heek (n. 1433), humanisti *Jan Pieterszoon Sweelinck (1562), säveltäjä, urkuri ja pedagogi *Gerard ter Borch (1617), maalari *Rutger Jan Schimmelpenninck (1761), poliitikko *Han van Meegeren (1889–1947), maalari ja taideväärentäjä *Jan Bultman (1942), vesipalloilija *Guusje ter Horst (1952), poliitikko *Bert van Marwijk (1952), jalkapallovalmentaja ja entinen jalkapalloilija *Gertjan Verbeek (1962), jalkapallovalmentaja ja entinen jalkapalloilija *Ron Dekker (1966), uimari *Victor Sikora (1978), jalkapalloilija == Yhteistyökaupungit == *, Sibiu (vuodesta 2007) *, Tartto (vuodesta 1990) == Lähteet == == Aiheesta muualla == *Virallinen kotisivu *Hanzesteden.info *Virallinen matkailusivusto Luokka:Alankomaiden kaupungit Luokka:Overijsselin kunnat
Muukalainen (albumi)

Muukalainen on suomalaisen laulaja Topi Sorsakosken sooloalbumi, joka julkaistiin vuonna 2000 levymerkillä Edel Records. Se nousi Suomen virallisen listan sijalle 24. == Kappaleet == Sovitukset: Tapani Puranen, kitarasovitukset: Jyrki Telilä ja Tapani Puranen. # # # # # # # # # # # # == Muusikot == * Teemu Broman – basso, kontrabasso * Olli Haavisto – steel- kitara, dobro * Ari Isotalo – lyömäsoittimet * Satu Puranen – taustalaulu * Tapani Puranen – piano, hammond-urut, taustalaulu, orkesterin johto * Tommi Rautiainen – rummut * Jyrki Telilä – kitarat * Juhani Tepponen – 1. viulu * Martti Wiklund – 1. viulu * Seppo Suikkanen – 2. viulu * Marja-Liisa Lieppinen – alttoviulu * Pauli Heikkinen – sello == Lähteet == Luokka:Vuoden 2000 albumit Luokka:Topi Sorsakosken albumit
Jossakin... Suomessa

Jossakin... Suomessa on Topi Sorsakoski ja Kulkukoirat -yhtyeen livealbumi, joka julkaistiin 22. kesäkuuta 2005. Se äänitettiin Vantaan, Joensuun, Parikkalan ja Keuruun keikoilla. Kolmestakymmenestä kappaleesta 17 valitsi Sorsakoski itse. Joihinkin kappaleisiin ei saatu käännöslupia riittävän ajoissa. == Kappaleet == Kaikki kappaleet sovittaneet Topi Sorsakoski ja Kulkukoirat. # # # # # # # # # # # # # # # # # == Kokoonpano == * Topi Sorsakoski * Seppo Alajoki – kitarat * Jyrki Telilä – kitarat * Jari Luostari – basso * Jarmo Kirsilä – rummut, taustalaulut == Lähteet == Luokka:Vuoden 2005 konserttitallenteet Luokka:Topi Sorsakosken albumit
Herma Bauma

Hermine "Herma" Bauma (23. tammikuuta 1915 Wien – 9. helmikuuta 2003 Wien) oli itävaltalainen yleisurheilija, joka kilpaili keihäänheitossa. Bauma on tullut tunnetuksi myös käsipalloilijana. Hän voitti kultaa Lontoon olympialaisten keihäänheitossa vuonna 1948 tuloksella 45,57. Bauma voitti Itävallan mestaruuden keihäänheitossa yhteensä 15 kertaa vuosina 1931–1934, 1936–1937, 1941–1943, 1946–1950 ja 1952 sekä viisiottelussa kolme kertaa vuosina 1932–1933 ja 1947. Hän teki viisiottelussa Itävallan ennätyksen 221 pistettä vuonna 1932 ja 250 pistettä vuonna 1933. Keihäänheitossa hän paransi Itävallan ennätystä yhteensä neljätoista kertaa, ensimmäisen kerran vuonna 1931 tuloksellaan 36,31 m. Wienissä 1. toukokuuta 1933 hän ylitti ensimmäisenä itävaltalaisnaisena 40 metrin rajan tuloksellaan 40,23 m. Vuonna 1936 hän heitti Euroopan ennätykset 44,69 m ja 45,71 m sekä vuosina 1947 ja 1948 maailmanennätykset 48,21 m ja 48,63 m. Viimeksi mainittu säilyi Itävallan ennätyksenä kesäkuuhun 1959 saakka. == Itävallan ennätykset == Laji Tulos Vuosi Huomioita Keihäänheitto 36,31 1931 36,64 1932 38,00 1932 38,14 1932 40,23 1933 41,69 1934 42,33 1934 42,68 1936 42,95 1936 44,69 1936 Euroopan ennätys 45,71 1936 Euroopan ennätys 46,23 1942 48,21 1947 Maailmanennätys 48,63 1948 Maailmanennätys Viisiottelu 221 1932 250 1933 Lähde: == Lähteet == Luokka:Itävaltalaiset keihäänheittäjät Luokka:Itävaltalaiset yleisurheilun moniottelijat Luokka:Itävaltalaiset käsipalloilijat Luokka:Itävaltalaiset olympiavoittajat Luokka:Vuonna 1915 syntyneet Luokka:Vuonna 2003 kuolleet
Dinkelland

Dinkelland on kunta Alankomaissa Overijsselin provinssissa, Saksan rajalla. Asukkaita kunnassa on 26 120 (1.2.2008) ja väestötiheys on 149/km². Kunnan pinta-ala on 176,81 neliökilometriä, josta vettä on 1,03 km². Dinkellandin pormestarina toimii Frans Willeme. Kunnan keskuspaikka on Denekamp, jossa myös kunnantalo sijaitsee. Lyhyen aikaa kunta tunnettiin Denekampina (yksi Dinkellandin asutuskeskus). Vuonna 2002 kunta uudelleennimettiin. Slovakiassa sijaitseva Liptovský Mikuláš on Dinkellandin yhteistyökaupunki. == Asutuskeskukset == Asutuskeskukset ja niiden asukasluvut 1. tammikuuta 2006: Denekamp 9 756 Ootmarsum 4 423 Weerselo 3 080 Rossum 2 363 Deurningen 1 906 Saasveld 1 687 Lattrop-Breklenkamp 1 042 Tilligte 742 Lähde: Gemeentelijke basisadministratie Pienet asutuskeskukset: * Dulder * Gammelke * Groot Agelo * Klein Agelo * Lemselo * Nijstad * Noord Deurningen * Nutter * Oud Ootmarsum * Het Stift * Volthe == Kuuluisia asukkaita == *Marga Bult (1956), laulaja ja juontaja == Lähteet == == Aiheesta muualla == *Virallinen kotisivu Luokka:Overijsselin kunnat
Dario Knežević

Dario Knežević (s. 20. huhtikuuta 1982 Rijeka, Jugoslavia) on kroatialainen jalkapalloilija, pelipaikaltaan keskuspuolustaja. Hän edustaa 1. HNL:ssa pelaavaa Rijekaa. ==Lähteet== ==Aiheesta muualla== * Transfermarkt Luokka:Kroatialaiset jalkapalloilijat Luokka:Vuonna 1982 syntyneet Luokka:Elävät henkilöt
Eugene Klein

Eugene Klein voi viitata seuraaviin henkilöihin: * Eugene Klein, yhdysvaltalainen filatelisti (1878–1944) * Eugène Klein, ranskalainen arkkipiispa (1916–1992) * Eugene V. Klein, yhdysvaltalainen liikemies (1921–1990) * Gene Simmons, yhdysvaltalainen rockmuusikko (s. 1949)
MeSH

Medical Subject Headings (MeSH) on metadatajärjestelmä biologiaa ja muita luonnontieteitä käsittelevien julkaisujen ja kirjojen hierarkkiseen indeksointiin. Sen on luonut ja sitä ylläpitää Yhdysvaltain kansallinen lääketieteellinen kirjasto, ja sitä käytetään MEDLINE/PubMed-tietokannassa. Järjestelmä on vapaasti käytettävissä internetissä. Järjestelmä sisältää useita pääluokkia, jotka merkitään kirjaimella: anatomia (A), organismit (B), taudit (C), kemikaalit ja lääkkeet (D) ja niin edelleen. Luokkien lisämääreet on numeroitu hierarkkisesti siten, että yksittäinen aihe, esimerkiksi tietty sairaus, saa numerosarjan, josta selviää mihin yläluokkiin sairaus kuuluu. ==Lähteet== ==Aiheesta muualla== *MeSH Luokka:Bioinformatiikka Luokka:Lääketieteellinen tutkimus Luokka:Kirjastot
Capelle aan den IJssel

Capelle aan den IJssel on Alankomaissa Etelä-Hollannin provinssissa sijaitseva kunta. Kaupungissa on 65 352 asukasta (31.12.2008), ja väestötiheys on 4 570 as./km². Kunnan pinta-ala on 15,42 neliökilometriä, josta vettä on 1,12 km². Capelle aan den IJsselin pormestari on Peter Oskam. Kunta sijaitsee Rotterdamin kaupungin itäpuolella Hollandse IJssel -joen rannalla. Koillisessa kunta rajautuu Nieuwerkerk aan den IJsseliin ja etelässä Krimpen aan den IJsseliin. Capelle aan den IJsselin teollisuus työllistää 38 000 ihmistä. Kunnan Hoofdweggebiedillä on 1980-luvulla rakennettu teollisuusalue (). Kunnassa on myös toinen teollisuusalue, Rivium, joka on rakennettu 1990-luvulla. Riviumissa toimivat muun muassa Sodexho Nederland ja energiayhtiö Eneco. Kunnassa asuvat esimerkiksi Alankomaiden aiempi pääministeri Jan Peter Balkenende ja poliitikko Ab Klink. == Lähteet == == Aiheesta muualla == * Virallinen kotisivu * Capelle aan den IJsselin kartta Luokka:Etelä-Hollannin kunnat
Dorin Mateuț

Dorin Mateuț (s. 5. elokuuta 1965 Bogata-Curtuiuș, Romania) on entinen romanialainen jalkapalloilija. Hän debytoi maansa pääsarjatasolla Corvinul Hunedoaran paidassa vuonna 1981. Kaudella 1986–1987 hän siirtyi Dinamo Bukarestin riveihin. Kaudella 1988–1989 Mateuț teki joukkueelleen 43 ja voitti siten Euroopan Kultaisen kengän sinä vuonna. Seuraavana vuonna hän voitti Dinamon paidassa maansa mestaruuden. Myöhemmin hän pelasi ulkomailla vaihtelevalla menestyksellä, Espanjassa ja Italiassa. Maajoukkuetasolla Mateuț debytoi Romanian maajoukkueessa vuonna 1984 Algeriaa vastaan ja kuului maansa joukkueeseen vuoden 1990 MM-kisoissa. Yhteensä hän pelasi 56 maaottelua, joista viimeisen vuonna 1991, ja teki niissä kymmenen maalia. == Lähteet == Luokka:Romanialaiset jalkapalloilijat Luokka:Vuonna 1965 syntyneet Luokka:Elävät henkilöt
Kim Hyang-mi

Kim Hyang-mi (s. 19. syyskuuta 1979) on pohjoiskorealainen pöytätennispelaaja. Hän saavutti kaksinpelin olympiahopeaa Ateenasta 2004 hävittyään finaalissa kiinalaiselle Zhang Yiningille. Hän osallistui myös Atlantan kesäolympialaisiin 1996.Olympics at Sports-Reference.com == Lähteet == * Kim Hyang-Mi Bio, Stats and Results Olympics at Sports-Reference.com * Esittely www.databaseolympics.com === Viitteet === Luokka:Pohjoiskorealaiset pöytätennispelaajat Luokka:Pohjoiskorealaiset olympiamitalistit Luokka:Vuonna 1979 syntyneet Luokka:Elävät henkilöt
Dzanga-Sanghan kansallispuisto

Dzanga-Sanghan kansallispuisto on luonnonsuojelualue Keski-Afrikan tasavallan lounaisosassa. Puisto sijaitsee lähellä Bayangan kylää, jonne pääsee sekä maanteitse että lentäen Banguista. Se tunnetaan suurista nisäkkäistään, ja etenkin metsänorsun suojelualueena. Puisto on perustettu vuonna 1990.Hakemus UNESCOn maailmanperintökohteeksi Puiston pinta-ala on yli 4 589 km². Se ulottuu valtionrajalle asti ja jatkuu yhtenäisenä Sanghan suojelualueena Kamerunin ja Kongon puolelle.Saving Wildlife Elefanttien lisäksi puistossa on gorilloita, simpansseja, bongo-antilooppeja ja kafferipuhveleita. Kolmen maan suojelualueiden muodostama alue liitettiin luonnonarvoihin liittyvin perustein vuonna 2012 Unescon Maailmanperintöluetteloon. Se tunnetaan gorilloista ja norsuistaPetja Pelli: Marokon Rabatista tuli maailmanperintöä. Helsingin Sanomat 3.7.2012 s. A 12 == Lähteet == == Aiheesta muualla == *Lonely Planet matkaopas alueelle * Puiston kotisivut *WWF *Gorillaprojekti Luokka:Keski- Afrikan tasavallan kansallispuistot
Denis Kolodin

Denis Aleksejevitš Kolodin (, s. 11. tammikuuta 1982 Kamyšin Neuvostoliitto) on venäläinen jalkapalloilija, joka edustaa FK Dynamo Moskovaa. Pelipaikaltaan Kolodin on puolustaja. Kolodin on tunnettu kovista kaukolaukauksistaan. Kolodin aloitti ammattilaisuransa FC Olimpia Volgogradissa vuonna 2000. Kahden kauden, 14 maalin ja 66 liigaottelun jälkeen Kamyšinista kotoisin oleva Kolodin siirtyi FK Elistaan. Elistassa 44 ottelua pelannut ja 3 maalia tehnyt venäläinen siirtyi vuonna 2004 Krylja Sovetoviin ennen siirtymistään nykyiseen seuraansa vuonna 2005. Kolodin debytoi Venäjän maajoukkueessa vuonna 2004. Vuonna 2008 Kolodin pelasi ensimmäiset arvokisansa, kun Guus Hiddink valitsi hänet Venäjän ryhmään EM-kisoihin. Kolodin pelasi kaikki kolme alkulohkon ottelua, sekä puolivälieräottelun Hollantia vastaan. == Aiheesta muualla == *Profiili UEFA.comissa Luokka:Venäläiset jalkapalloilijat Luokka:Vuonna 1982 syntyneet Luokka:Elävät henkilöt
Dinijar Biljaletdinov

Dinijar Rinatovitš Biljaletdinov (, s. 27. helmikuuta 1985) on uransa päättänyt venäläinen jalkapalloilija, joka on viimeksi edustanut FK Trakaita. 186 senttimetriä pitkä Biljaletdinov on pelipaikaltaan keskikenttäpelaaja. Monipuolinen pelaaja Biljaletdinov voi pelata vasenta laitaa, keskellä tai hyökkäävänä keskikenttäpelaajana hyökkääjien takana. Parhaiten hänet tunnetaan hyvänä syöttelijänä ja harhauttelijana. Koko uransa Lokomotiv Moskovassa pelannut Biljaletdinov nostettiin seuran edustusjoukkueeseen vuonna 2004. Biljaletdinov nousi nopeasti Venäjän maajoukkueeseen Jegor Titovin ja Dmitri Loskovin lopettaessa maajoukkueuransa. Biljaletdinov valittiin Venäjän joukkueeseen vuoden 2008 EM-kisoihin. Hän siirtyi kesällä 2009 Evertoniin. Tammikuussa 2012 hänet myytiin Spartak Moskovaan. Vuonna 2015 hän siirtyi FK Rubin Kazaniin ja vuonna 2017 FK Trakain joukkueeseen. Biljaletdinovin suku on taustaltaan Nižni Novgorodin alueen mišääritataareja. == Lähteet == Luokka:Venäläiset jalkapalloilijat Luokka:Vuonna 1985 syntyneet Luokka:Elävät henkilöt
.mt

.mt on Maltan Internet-maakoodi verkkotunnuksia varten. Sitä hallinnoi NIC Malta. Tunnus otettiin käyttöön vuonna 1992. == Alatunnukset == * com.mt: kaupalliset tahot * org.mt: voittoa tavoittelemattomat tahot * net.mt: internetiin liittyvät palveluntarjoajat * edu.mt: koulutuksellinen instituutti * gov.mt: Maltan hallitus == Lähteet == mt mt sv:Toppdomän#M
Miyuki Kanbe

Miyuki Kanbe ( Kanbe Miyuki) (7. toukokuuta 1984 – 18. kesäkuuta 2008) oli japanilainen näyttelijä, joka harrasti myös laulamista. Hän tuli tunnetuksi esittäessään Usagi Tsukinoa Sailor Moon -musikaaleissa vuosina 2000–2001. Hän oli kolmas tätä tehtävää hoitanut. Elokuvassa Battle Royale II: Requiem (2003) hän esitti Kyoko Kakeita. Hän myös esitti Hinaka Tachibanaa Kamen Rider Hibiki -televisiosarjassa vuosina 2005–2006 ja siihen liittyvässä elokuvassa Kamen Rider Hibiki & The Seven Fighting Demons (2005). Lisäksi hän lauloi kaksi ensimmäistä Pichi Pichi Pitch -animesarjan alkutunnuskappaletta. Helmikuussa 2008 hän joutui jättämään paikkansa Les Misérables -musikaalissa terveytensä vuoksi. Sen jälkeen hän joutui käymään usein sairaalassa, kunnes hän kuoli sydänvikaan 24-vuotiaana. ==Aiheesta muualla== * * 3rd Sailor Moon Musical Actress dies at the age of 24, Anime News Network, 21.6.2008 * Miyuki Kanben profiili Anime News Networkissa Luokka:Japanilaiset näyttelijät Luokka:Vuonna 1984 syntyneet Luokka:Vuonna 2008 kuolleet
Gallo

Gallo on Ranskassa puhuttu kieli. Se on romaaninen kieli ja kuuluu oïl- kieliin, mutta toisinaan se on määritelty ranskan murteeksi. Sitä puhutaan Bretagnessa ja Länsi-Ranskassa pitkin Normandian rajaa. Itä-Bretagnen (Haute Bretagnen) alue tunnetaan gallon kielestä, ja sen länsiosassa bretonin kielellä on ollut ilmeisempää vaikutusta gallon kieleen läheisyyden vuoksi, mutta kaiken kaikkiaan gallon sanasto on enimmäkseen latinalainen. ==Historia== Gallo kuuluu oïl-kieliin, jotka ilmestyivät Ranskaan 500-luvulla. Gallo erkani muista kielistä lähinnä säilyttämällä muita oïl-kieliä vanhempia piirteitä. Galloa puhuttiin alkujaan Marche de Neustriessa, joka vastaa Bretagnen ja Normandian rajamaita, ja Le Mansissa Mainessa, josta se levisi Bretagnen länsiosiin. Gallo kärsi aikaisista yhteyksistään ranskan kieleen, mutta se säilyi kuitenkin pitkään elinvoimaisena kielenä. Ranskan vallankumouksen jälkeen sen asema alkoi heiketä hallinnon ajaessa ranskaa koko kansan kieleksi pienten alueellisten kielten kustannuksella. ==Asema== Rennesin kaupungin yhdellä metroasemalla kyltit ovat sekä ranskaksi että galloksi, mutta muuten kieli ei juuri näy samalla tavalla kuin bretoni. Nykyisin galloa opetetaan seitsemässä korkeakoulussa ja seitsemässä valtion lukiossa. Yksityiset koulut eivät tarjoa gallon kielen opetusta. Vuodesta 1982 gallon on voinut suorittaa toisena kielenä yliopistoissa.Le gallo dans l’enseignement, l’enseignement du gallo Gallon on valtio tunnustanut alueelliseksi vähemmistökieleksi vuodesta 2008Républuque Française Congrès du Parlement, Constitutionelle . Useat ranskalaiset pitävät gallon kieltä kuitenkin vain surkeasti puhuttuna ranskanaCeltic Countries - Gallo language . Itä-Bretagnen Pays Gallon alueella yhtyeet, kuten Tri Yann, ovat alkaneet laulaa galloksi (tosin Bretagnessa kiinnostuksen herättäminen ja kielien elvytys arkikielinä keskitetään bretonin kieleen). ==Esimerkit== Suomi Gallo Ranska iltapäivä vêpré après-midi omenapuu pommieu pommier mehiläinen avètt abeille siideri cit cidre tuoli chaérr chaise juusto fórmaij fromage uloskäynti desort sortie kaatua cheir tomber (vanhahtava: choir) vuohi biq chèvre (slangi: bique) hänet li lui talo ostèu maison (vanhahtava: hostel) kersa garsaille gosse huuli lip lèvre ehkä vantiet peut-être suu góll bouche (gueule = leuka) nyt astour maintenant luku, numero limerot numéro päärynä peirr poire koulu escoll école orava chat-de-boéz ("metsänkissa") écureuil tähti esteill étoile aikataulu orier horaire tupakoida betunae fumer (vanhahtava: pétuner) tänään anoet aujourd'hui (vanhahtava: hui) viheltää sublae siffler kanssa ô tai côteu avec ==Lähteet== Luokka:Ranskan kielet Luokka:Romaaniset kielet Luokka:Bretagne
Valmet 212

Valmet 212 oli suomalaisen Valmet-yrityksen valmistama haulikkomalli. Se suunniteltiin vuonna 1968 ja kehitettiin Jyväskylässä Tourulan tehtaalla Leijonan seuraajaksi. Se poikkesi Leijonasta muun muassa piippujen välikiskon osalta. Lisäksi K-malleissa oli ventiloitu tähtäinkisko. 212-haulikon tukkipuu oli pähkinäpuuta, joka tuotiin pääosin Yhdysvalloista ja Ranskasta. Aseessa oli yläpuolisen lukituksen lisäksi vaihdettava niveltappirakenneHyytinen, Timo: Valmet-haulikot, Leijonasta klassikoksi. Arma Fennica, 2010. ISBN 978-952-5687-12-5.. Aseesta tehtiin myös haulikkorihlamalleja merkinnällä esim. 212/222. Varsinaisia vaihtopiippusarjoja aseeseen ei valmistettu. Valmet 212 suurimmat vientimaat olivat Yhdysvallat, Kanada, Israel, Ruotsi, Norja, Englanti, Länsi-Saksa ja Ranska. Valmistus päättyi vuonna 1984. == Lähteet == *Arma Fennica, Asesuunnittelua Suomessa, Timo Hyytinen ===Viitteet=== Luokka:Haulikot Luokka:Valmetin aseet
FN Browning A5

FN-Browning Auto 5 on John Browningin suunnittelema haulikkomalli, joka on maailman ensimmäinen itselataava haulikko. Aseessa oli piippurekyylimekanismi. Kun aseella ammutaan piippu perääntyy taaksepäin se avaa lukon, jolloin ammuttu hylsy lentää aseesta ulos ja lippaasta syöttyy uusi patruuna patruunapesään ja ase on jälleen valmis ammuttavaksi. Browning tarjosi vuonna 1898 suunnittelemansa aseen piirustuksia ensin Winchesterin asetehtaalle, jolle hän oli jo aiemmin suunnitellut useita asemalleja, mutta Winchester ei suostunut hänen sopimusehtoihinsa. Browning kääntyi tämän jälkeen belgialaisen FN:n puoleen, joka suostui Browningin ehtoihin ja maailman ensimmäisen itselataavan haulikon laajamittainen valmistus alkoi vuonna 1902. Auto 5 haulikkoa valmistettiin lähes 100 vuotta, valmistus päättyi vuonna 1998, tosin FN valmisti vielä seuraavana vuonna pienen erän A-5:n juhlamallia. Remington valmisti haulikon lisenssimallia nimikkeellä Model 11 vuosina 1905–1947. Asetta alettiin kopioida laajasti maailmalla. Myös venäläinen Tulan asetehdas alkoi valmistaa samalla periaatteella toimivaa MC 21-12 haulikkoa. Auto 5 tapaista haulikkoa tehtiin myös Japanissa nimellä Pointer. == Lähteet == *M&K; asevuosikirja 2002 sivut 6–11. Teksti Pentti Louhisola ==Aiheesta muualla== * Aseen käyttöohje (pdf) Luokka:Haulikot Luokka:Ensimmäisen maailmansodan sotilaskalusto
Warminsterin ufohuijaus

Warminsterin ufohuijaus oli kriittisen ufotutkija David Simpsonin järjestämä huijaus, jonka uhriksi joutui monia muita ufotutkijoita. Huijaus tapahtui 28. maaliskuuta 1970 Englannin Warminsterissa.https://web.archive.org/web/20070220105538/http://www.magonia.demon.co.uk/arc/70/hoax.html Simpson halusi huijauksellaan osoittaa, että ufotutkijoiden tutkimusmenetelmät ovat aivan liian hataralla pohjalla. Warminsterin Cradle Hill oli paikka, jossa oli väittämien mukaan nähty monia ufoja. Ufotutkijat olivat kokoontuneet paikalle viikonloppuiselle "pyhiinvaellukselle".Kari A. Kuure, Juhani Kyröläinen, Göte Nyman, Jukka Piironen: Katoavatko ufot, sivu 92- Havaitsijoiden vieressä olevalta kukkulalta suunnattiin valonheitin hetkeksi kohti ufologeja, joiden joukossa oli Simpsonin avustajia. Yksi oli ottavinaan ufokuvia esivalotetulla filmillä, ja toinen manipuloi magneettikentän ilmaisimen hälyttämään erässä "ufohavainnon" vaiheessa. Ufologien kansainvälisesti tunnetun ja arvovaltaisen lehden FSR:n avustaja julisti ufokuvat aidoiksi, vaikka niissä oli monia tarkoituksella jätettyjä epäjohdonmukaisuuksia: muun muassa filmillä näkynyt ufo oli erilainen ja eri paikassa kuin havaittu. Tämä selitettiin sillä, että ufo tallentui filmille suureksi osaksi silmin näkymättömässä ultraviolettivalossa. Myös Ranskan astrofysiikan instituutin johtajan Pierre Guerinin mielestä kuvat olivat aitoja. Lopulta kahden ja puolen vuoden kuluttua Simpson paljasti huijauksensa, joka osoitti selvästi, että fyysisillä todisteilla ja ufoja esittävillä valokuvilla ei ole välttämättä mitään todistusvoimaa. ==Lähteet== Luokka:Ufohuijaukset Luokka:1970 Luokka:Wiltshiren historia
Eileen O’Keeffe

Eileen O’Keeffe (s. 31. toukokuuta 1981 Kilkenny) on irlantilainen yleisurheilija, joka päälaji on moukarinheitto. O’Keeffe karsiutui Santiago de Chilen juniorien MM-kilpailuissa 2000 tuloksella 50,13. Münchenin EM-kisoissa 2002 hän niin ikään karsiutui heitettyään 59,64. Seuraavana vuonna hän moukaroi Daegun Universiadeissa neljänneksi. Helsingin MM-kisoissa 2005 hän karsiutui tuloksella 64,09 ja samoin kävi jälleen Göteborgin EM-kisoissa 2006, jossa hän heitti 65,07. Seuraavana vuonna hän sijoittui kuudenneksi Osakan MM- kilpailuissa tuloksella 70,93. Hän karsiutui sekä Pekingin olympialaisissa 2008 (67,66) että Berliinin MM-kilpailuissa 2009 (63,20). O’Keeffe voitti Irlannin-mestaruuden moukarinheitossa yhdeksän kertaa (vuosina 2001–2009) ja kiekonheitossa kuusi kertaa (vuosina 2002, 2004–2005 ja 2007–2009).Roll of Honour – Irish Athletics Champions 1873–2017 (pdf) Irlannin yleisurheiluliitto. Viitattu 16.6.2017 Moukarinheiton Irlannin ennätystä hän paransi 11 kertaa; ensimmäisen kerran Tallinnassa vuonna 2002 tuloksella 60,28 ja viimeisen kerran Dublinissa vuonna 2007 tuloksella 73,21.Evolution of Irish National Records 1861–2016 (pdf) Irlannin yleisurheiluliitto. Viitattu 16.6.2017 == Henkilökohtaiset ennätykset == * Kiekonheitto: 46,44 (2008) * Moukarinheitto: 73,21 (2007) == Lähteet == * ===Viitteet=== Luokka:Irlantilaiset moukarinheittäjät Luokka:Vuonna 1981 syntyneet Luokka:Elävät henkilöt
M/S Lisco Gloria

M/S Lisco Gloria () DFDS Seawaysin omistama ja operoima ro-ro-alus. Alus on rakennettu vuonna 2001 Stocznia Szczecinska im. A. Warskiegon telakalla Szczecinin kaupungissa Puolassa. Laivan bruttovetoisuus on 20 140 GT. Lisco Gloria on rekisteröity Liettuan lipun alle, ja sen kotipaikka on Klaipėda. Nykyisin alus liikennöi reitillä Kiel–Klaipėda. Lisco Glorian sisaralus on M/S Sirena Seaways. == Käyttöhistoria == Aluksen köli laskettiin 20. syyskuuta 2000 puolalaisella Stocznia Szczecinska im. A. Warskiegon telakalla. Alus laskettiin vesille 27. tammikuuta 2001 nimellä Golfo Dei Coralli. Alus oli tarkoitus luovuttaa italialaiselle Lloyd Sardegna Compangia Di Navigazionelle, mutta koska aluksen valmistuminen myöhästyi huomattavasti, ei varustamo ottanut alusta vastaan. Tämän jälkeen alus siirtyi puolalaisen Pekao SA -pankin haltuun. Huhtikuussa 2002 rakentajatelakka ajautui konkurssiin ja alus jäi Szczeciniin. DFDS A/S osti laivan 17. heinäkuuta 2002. Alus meni 6. elokuuta Tanskaan Fredericiaan telakalle, jossa se sovitettiin uuteen liikenteeseensä sopivaksi. Samalla alus sai nimen Dana Gloria. Elokuussa Dana Gloria aloitti liikennöinnin reitillä Esbjerg–Harwich. DFDS LISCO osti aluksen 5. toukokuuta 2003 ja rekisteröi sen Liettuan lipun alle. Kotipaikaksi tuli Klaipėda. Dana Gloria oli 15. kesäkuuta viimeistä päivää Esbjergin ja Harwichin välillä, jonka jälkeen se sai nimen Lisco Gloria. Alus siirtyi nykyiselle Klaipėda–Kiel -reitilleen 21. kesäkuuta 2003. === Tulipalo === Lisco Glorialla syttyi 8.–9. lokakuuta 2010 välisenä yönä tulipalo, joka luultavasti alkoi kuorma-autosta, jonka bensatankki saattoi syttyä tuleen. Aluksen miehistö yritti autokannella sammuttaa tulipaloa siinä onnistumatta. Myös aluksen kapteeni kutsuttiin paikalle. Tulipalo levisi räjähdysmäisesti koko alukseen, jossa on avonainen autokansi. Alus oli matkalla Kielistä Klaipėdaan, ja se ankkuroitiin palavana tanskalaisen Langelandin saaren edustalle. Matkustajat, joita aluksella oli 249, sekä miehistö evakuoitiin ja kuljetettiin aamulla Kieliin. Tulipalossa loukkaantui 28 savua hengittänyttä ihmistä. Loukkaantuneista 23 kuljetettiin sairaalahoitoon. Kuolonuhreilta onnettomuudessa vältyttiin. Tulipalo sammui vasta reilun vuorokauden päästä syttymisestään. Lisco Gloriassa oli onnettomuushetkellä 200 tonnia polttoöljyä, mutta sitä ei päätynyt kuitenkaan mereen. == Lähteet == == Aiheesta muualla == *Fakta om Fartyg – M/S Golfo Dei Coralli *Aluksesta DFDS Seawaysin sivuilla Lisco Gloria Lisco Gloria Lisco Gloria
Fausto Rossini

Fausto Rossini (s. 2. maaliskuuta 1978 Grosseto) on italialainen jalkapalloilija. Hyökkääjänä pelaava Rossini edustaa Comoa. ==Ura== Rossini pelasi Atalantan junioreissa, josta hänet nostettiin edustukseen kaudella 1996–1997. Rossini pelasi samalla kaudella ensimmäisen ottelunsa Serie A:ssa 15. toukokuuta 1997 AS Romaa vastaan, jolle Atalanta hävisi 0-4. Kauden alussa hänet lainattiin Ranskaan, Nizzaan tuolloin Ligue 2:ssa pelanneeseen OGC Niceen. Rossini ei kuitenkaan pelannut ainuttakaan ottelua ja palasi takaisin kasvattajaseuraansa lokakuussa 1997. Ura Atalantassa oli kuitenkin heikkoa kausi kaudelta, huolimatta siitä, että hän teki joka kaudella enemmän maaleja kuin edellisellä. Parhaimmillaan Rossini onnistui maalinteossa viidesti kaudella 2001–2002. Atalanta lainasi hänet seuraavaksi Bolognaan, jossa Rossini pelasi 13 ottelua tehden vain yhden maalin koko kaudella. Heikon viimeistelyn myötä Atalanta lainasi hänet jälleen kauden aluksi, mutta tällä kertaa Sampdoriaan, jossa Rossini sai paljon peliaikaa. Se ei kuitenkaan auttanut, kun hän onnistui maalinteossa vain kahdesti. Lopulta Atalanta myi Rossinin vuonna 2005 Udineseen, jossa hän pelasi yhden kauden tekemättä maaliakaan Serie A:ssa. Matka jatkui Cataniaan, jossa Rossini paransi hieman otteitaan ja teki 16 ottelussa kaksi maalia. Kaudeksi 2007–2008 matka jatkui Livornoon, jossa maalinteko oli edelleen hakusessa ja lisäksi joukkue jäi sarjataulukon viimeiseksi pudoten kaudeksi 2008–2009 Serie B:hen. ==Aiheesta muualla== * Transfermarkt Luokka:Italialaiset jalkapalloilijat Luokka:Vuonna 1978 syntyneet Luokka:Elävät henkilöt
John Berendt

John Berendt (s. 5. joulukuuta 1939) on yhdysvaltalainen toimittaja ja kirjailija. Häneltä on julkaistu tähän mennessä kaksi romaania, vuosina 1994 ja 2005. Berendtin dokumenttiromaani Keskiyö hyvän ja pahan puutarhassa (1994) nousi oikopäätä bestselleriksi, joka pysyi esimerkiksi The New York Timesin bestseller-listalla yli neljän vuoden ajan. Teos nimettiin myös Pulitzer- palkintoehdokkaaksi seuraavana vuonna. Romaania valmistellessaan Berendt vietti vuosien kuluessa pitkiä aikoja sen tapahtumapaikalla Savannahissa. Berendtin toinen romaani, Venetsia − pudonneiden enkelten kaupunki (The City of Falling Angels; suom. Liisa Paakkanen, 2006) vuodelta 2005, on niin ikään dokumenttiromaani. Se sai virikkeensä Venetsian maineikkaan oopperatalon Teatro La Fenicen tuhoutumisesta tulipalossa tammikuussa 1996. Berendt muutti jälleen tapahtumapaikalle romaania kirjoittaessaan. Vuonna 2009 Berendt sanoi haastatelussa, ettei suunnittele seuraavaa kirjaa. == Lähteet == Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1939 syntyneet Luokka:Elävät henkilöt
Reggio Calabrian maakunta

Reggio Calabrian maakunta () oli yksi Italian maakunnista 31. joulukuuta.2016 asti. Vuoden 2017 alusta alkaen sen korvasi Reggio di Calabrian metropolikaupunki. Maakunnan pääkaupunki oli Reggio di Calabria. Maakunta sijaitsi Calabrian alueella Italian "saappaankärjessä". Etäisyys Sisiliaan oli Messinansalmen kapeimmassa kohdassa hiukan yli kolme kilometriä.Locali D'Autore Maakunnan pinta-ala oli 3 183 km² ja asukasluku runsaat 500 000\. Maakunnassa oli 97 kuntaa. Reggio Calabriassa oli rantaviivaa kahden meren puolella yhteensä kaksisataa kilometriä. Aspromonten kansallispuisto sijaitsi maakunnassa.Itakly World Club Matkailusivusto == Lähteet == Luokka:Italian entiset maakunnat *
Vibo Valentian maakunta

Vibo Valentian maakunta () on yksi Italian maakunnista. Se sijaitsee Calabrian alueella Tyrrhenanmeren rannalla lähellä Italian "saappaankärkeä". Maakunnan pinta-ala on 1 151 km² ja asukasluku runsaat 160 000\. Maakunnassa on 50 kuntaa , ja sen pääkaupunki on Vibo Valentia. Vibo Valentialla on 75 km rantaviivaa, joka mutkittelee lukemattomina pieninä¨lahtina ja niemekkeinä. Alueella on paljon arkeologisia nähtävyyksiä.Italy World Club Matkailusivusto == Lähteet == == Aiheesta muualla == *Virallinen sivusto Luokka:Vibo Valentian maakunta
Hannu Nikander

Hannu Nikander (s. 1949 Somero) on suomalainen taidemaalari. Hän maalaa muotokuvia ja eläinaiheita ja on ollut opettajana maalauskurseilla. Nikander menetti kätensä onnettomuudessa 1974, jonka jälkeen hän osallistui erilaisille maalauskursseille ja ryhtyi taidemaalariksi. Hän toimii opettajana maalauskursseilla ja on ollut aiemmin pitkään Salon Taiteilijaseuran puheenjohtaja. Eläimissä on niin kotimaisia kuin eksoottisempia hahmoja, ja ne kuvaavat usein inhimillisiä tunteita. == Lähteet == * === Viitteet === == Aiheesta muualla == * * Luokka:Suomalaiset taidemaalarit Luokka:Vuonna 1949 syntyneet Luokka:Elävät henkilöt
Hans Johner

Hans Johner (7. tammikuuta 1889 Basel, Sveitsi – 2. joulukuuta 1975 Thalwil, Sveitsi) oli sveitsiläinen shakinpelaaja. Johner sai kansainvälisen mestarin arvonimen vuonna 1950. Hän oli Sveitsin mestari useaan otteeseen. Johner pelasi shakin olympialaisissa kolmesti (1927, 1931 ja 1956) sekä Pariisin epävirallisissa olympialaisissa 1924. Hän oli Paul Johnerin nuorempi veli. ==Lähteet== * *Brace, Edward R. (1977), An Illustrated Dictionary of Chess, London: Hamlyn Publishing. Luokka:Sveitsiläiset shakinpelaajat Luokka:Vuonna 1889 syntyneet Luokka:Vuonna 1975 kuolleet
Roman Širokov

Roman Nikolajevitš Širokov (, s. 6. heinäkuuta 1981 Dedovsk) on venäläinen jalkapalloilija, joka edustaa Venäjän pääsarjajoukkue FK Zenit Pietaria. Širokov on pelipaikaltaan keskikenttäpelaaja, mutta pystyy pelaamaan myös puolustajana. Kaudella 2007–2008 Širokov oli Zenitin mukana voittamassa UEFA- cupia. UEFA-cupin loppuottelussa skotlantilaista Rangersia vastaan Širokov pelasi topparina koko ottelun Zenitin voittaessa 2–0. Venäjän maajoukkueessa Širokov debytoi 3–0-tappio-ottelussa Romaniaa vastaan. Širokov valittiin Venäjän EM-miehistöön vuoden 2008 kisoihin. Dedovskilainen pelasi kisojen avausottelussa Espanjaa vastaan, mutta ei päässyt enää avaukseen muissa alkulohkon peleissä. Širokov pelasi Venäjän joukkueessa myös vuoden 2012 EM- turnauksessa. http://www.iltasanomat.fi/jalkapallo/art-1288476532765.html == Lähteet == * http://en.fc-zenit.ru/main/team/11662.html ===Viitteet=== == Aiheesta muualla == Luokka:Venäläiset jalkapalloilijat Luokka:Vuonna 1981 syntyneet Luokka:Elävät henkilöt
Shadou

Shadou on suomalainen basisti, laulaja ja lauluntekijä, joka tunnetaan parhaiten hänen punk-yhtyeestään Suspendersista. Shadou oli myös Pelle Miljoona Unabomber -yhtyeen alkuperäinen basisti ja kuului yhtyeeseen sen perustamisesta 2007 alkuvuoteen 2008. Vuonna 2008 hän oli mukana uudelleen kasatussa punk-yhtyeessä Widows, jossa toimi laulusolistina. Nykyisiä hänen johtamiaan kokoonpanoja ovat Suspenders ja Reaktio, joissa kumpaisessakin hän toimii sekä basistina että laulajana. Luokka:Suomalaiset basistit Luokka:Suomalaiset rocklaulajat Luokka:Suomalaiset lauluntekijät Luokka:Pelle Miljoona Luokka:Syntymävuosi puuttuu Luokka:Elävät henkilöt
Conel Hugh O’Donel Alexander

Conel Hugh O'Donel Alexander (19. huhtikuuta 1909 – 15. helmikuuta 1974) oli irlantilaissyntyinen shakinpelaaja, kansainvälinen mestari ja kansainvälinen kirjeshakin mestari. Alexanderia pidettiin Britannian parhaana pelaajana vuodesta 1937 aina 1950-luvulle asti. Hän voitti shakin Britannian mestaruuden vuosina 1938 ja 1956. Alexander pelasi Britannian joukkueessa shakkiolympialaisissa kuudesti vuosina 1933–1958. Hän työskenteli myös ulkoasiainministeriössä, eikä voinut siten pelata neuvostomaissa. Hänen parhaat saavutuksensa olivat toinen sija Hastingsissa 1937–1938 ja jaettu ensimmäinen sija 1953–1954. Alexander kirjoitti useita shakkikirjoja, joista huomattavimmat ovat Alekhine's Best Games of Chess 1938–1945 ja A Book of Chess. == Lähteet == ==Aiheesta muualla== * Luokka:Brittiläiset shakinpelaajat Luokka:Shakin Britannian-mestarit Luokka:Shakkikirjailijat Luokka:Vuonna 1909 syntyneet Luokka:Vuonna 1974 kuolleet Luokka:Shakin kansainväliset mestarit
José Dolhem

Louis José Lucien Dolhem (26. huhtikuuta 1944 – 16. huhtikuuta 1988) oli ranskalainen Formula 1 -kuljettaja. Hänen velipuolensa oli Formula 1 -kuljettaja Didier Pironi. Dolhem kilpaili kolmessa F1-kisassa, saamatta ainuttakaan pistettä. Dolhem jätti vuoden 1974 Yhdysvaltain GP:n ajamatta, koska hänen tallikaverinsa Helmuth Koinigg kuoli kisan aikana. Dolhem kuoli lähellä Saint-Étiennea lentokoneonnettomuudessa vuonna 1988. ==Lähteet== Luokka:Ranskalaiset Formula 1 -kuljettajat Luokka:Lento-onnettomuudessa kuolleet Luokka:Vuonna 1944 syntyneet Luokka:Vuonna 1988 kuolleet
Matti Hakkarainen

Matti Hakkarainen (1. elokuuta 1925 Helsinki – 22. helmikuuta 2014 Helsinki) oli helsinkiläinen rovasti ja kirjailija, joka pakinoi nimellä ”Puukirkon pappi” . Hakkarainen toimi pitkään Helsingin Huopalahden seurakunnan kirkkoherrana, ja eläkkeelle jäätyään hän työskenteli seitsemän vuotta merimies- ja turistipappina Kyproksella. 1960-luvulla Hakkarainen toimi television Lähimmäinen-nimisen keskustelusarjan puheenjohtajana, ja sittemmin hän pakinoi ET-lehdessä palstalla, jonka otsikkona oli pitkään ”Lähimmäinen”. Hakkaraisen pakinat on koottu samannimiseksi kirjaksi. Hakkarainen tuli ylioppilaaksi 1945 ja suoritti teologian kandidaatin tutkinnon 1951. Hän toimi pappina aluksi Lauttasaaren, Äänekosken, Jyväskylän ja Helsingin Vanhankirkon seurakunnissa ja vuodesta 1963 Helsingin seurakuntien nuorisotyön johtajana. Hakkarainen on Jalkaväkirykmentti 7:n veteraani.() Matti Hakkaraiselle on myönnetty 2. luokan vapaudenmitali 1944, sotavammaismerkki 1962, Suomen Valkoisen Ruusun Ritarikunnan I luokan jäsenmerkki 1985, Vapaudenristin Ritarikunnan 2. luokan Vapaudenmitali 2002, Viron evankelis-luterilaisen kirkon III luokan ansiomerkki 2010, sekä jalkaväenkenraali Adolf Ehrnroothin rahaston tunnustuspalkinto 2011. ==Teokset== *Lähimmäinen, Kirjapaja, 2002 *Uuden päivän eväät, Kirjapaja, 2000 *Päivän eväät, Kirjapaja, 1998 *Ikääntymisen taito, Kirjapaja, 1997 *Kodin rukouskirja, Kirjapaja, 1995 *Elämisen ihme, Kirjapaja, 1995 *Puukirkon pappi muistelee, Kirjapaja, 1993 *Elämisen rikkaus, Kirjapaja, 1991 *Elämisen taito, Kirjapaja, 1988 *Kesken kaiken: kirje nelikymppiselle, Kirjapaja, 1988 *Puukirkon pappi, Kirjapaja, 1987 *Kodin rukouskirja, Kirjapaja, 1986 *Läheisen lähdettyä: surukodin kirja, Kirjapaja, 1986 *Aamun hyvä sana: päivänavauksia koulujen ja kotien käyttöön, Kirjapaja, 1985 *Päivästä päivään, Kirjapaja, 1985 *Yhteiselle tielle: kuulutusparin kirja, Kirjapaja, 1985 *Lapsen ensi juhla, Kirjapaja, 1984 *Näen pienessä suurta, Kirjapaja, 1984 *Sinun ilosi minun iloni, Kirjapaja, 1983 *Puukirkon pappi muistelee. Kirjapaja, 1993. ==Lähteet== ==Aiheesta muualla== *Lähimmäinen 7.2.1967, Elävä arkisto Luokka:Suomalaiset tietokirjailijat Luokka:Suomen evankelis-luterilaisen kirkon papit Luokka:Vuonna 1925 syntyneet Luokka:Vuonna 2014 kuolleet
Grigori Levenfiš

Grigori Jakovlevitš Levenfiš (; 19. maaliskuuta (J: 7. maaliskuuta) 1889 Piotrków – 9. helmikuuta 1961 Moskova) oli johtava venäjänjuutalainen shakinpelaaja 1920- ja 1930-luvuilla. Hän oli kahdesti Neuvostoliiton mestari (1934 ja 1937). Levenfiš oli myös shakkikirjailija. ==Aiheesta muualla== *Grigori Levenfiš Chessmetricsissä * Luokka:Venäläiset shakinpelaajat Luokka:Vuonna 1889 syntyneet Luokka:Vuonna 1961 kuolleet
B. Hallegua

B. Hallegua (syntyi 1880 - kuoli ?) oli turkkilainen shakinpelaaja. Vuonna 1914 hän pelasi kolmessa turnauksessa. Hän oli neljäs ja samalla viimeinen Frank James Marshallin, Aleksandr Alehinin ja André Muffangin jälkeen Café Continentalin turnauksessa Pariisissa.http://www.rci.rutgers.edu/~goeller/marshall/tournaments/index.html http://chessbooks.nl/elburg74.html Hallegua oli toinen Café de la Régencen turnauksessa Pariisissa.http://www.anders.thulin.name/SUBJECTS/CHESS/CTCIndex.pdf Hän voitti Mannheimissa pidetyn turnauksen. Tosiasiassa turnaus keskeytyi sodan takia, mutta Hallegua oli sillä hetkellä johdossa.http://www.chessbase.de/nachrichten.asp?newsid=5003 ==Lähteet== Luokka:Turkkilaiset shakinpelaajat
HD 202206

HD 202206 on keltainen kääpiö Kauriin tähdistössä noin 151 valovuoden päässä. Se on massaltaan, säteeltään ja valovoimaltaan Auringon kaltainen, mutta vanhempi. Vuonna 2002 tähdeltä löydettiin kiertolainen, jonka massaksi arvioitiin vähintään 17 kertaa Jupiterin massa. Kahden vuoden päästä löydettiin toinen kiertolainen, jonka massaksi arvioitiin vähintään 2,44 kertaa Jupiterin massa. Luokka:Kauriin tähdistö
Oldenzaal

Oldenzaal () on vuonna 1249 kaupunkioikeudet saanut kunta ja kaupunki Alankomaissa, Overijsselin provinssissa lähellä Saksan rajaa. Asukkaita kunnassa on 31 766 (31.12.2008) ja väestötiheys on 1 470 as./km². Kunnan pinta-ala on 21,98 neliökilometriä, josta vettä on 0,39 km². Oldenzaalin pormestari on Frans Backhuijs. Kaupungin keskuspaikka on samanniminen kuin kuntakin. Oldenzaalin naapurikunnat ovat Dinkelland lännessä ja pohjoisessa, Losser idässä ja Enschede etelässä. Kaupungista on matkaa Enschedeen 15 kilometriä, ja siellä sijaitsee rautatieasema. Kaupunki sijaitsee lisäksi A1-moottoritien varrella, jota pitkin pääsee niin pääkaupunki Amsterdamiin kuin Saksaankin. Saksassa sijaitseva Rheda-Wiedenbrück on Oldenzaalin ystävyyskaupunki. == Historia == Ensimmäinen maininta Oldenzaalista on erään vanhan luostarin vuodelta 839 peräisin olevassa asiakirjassa. Vuonna 1049 Oldenzaal sai markkinaoikeudet ja kaupunkioikeudet sille myönnettiin vuonna 1249. Vuonna 954 piispa Balderik aloitti kaupungin keskustassa sijaitsevan Pyhän Plechelmuksen basilikan () rakennustyöt. Basilika omistettiin pyhälle Plechelmukselle. Basilikan “Lood’n Bönneke” -tornista on mahdollista selkeällä säällä nähdä ympäröivää aluetta sekä jopa Saksan rajalle saakka. Oldenzaal oli myös hansakaupunki, vaikkakaan se ei sijainnut meren rannalla, kuten hansakaupungit tavallisesti. Kaupungilla oli Lyypekin kaupunginarkistosta löytyneiden asiakirjojen mukaan kuitenkin roolinsa Hansaliiton kaupankäynnissä keskiajalla. Kaupungissa on ollut aikoinaan tekstiiliteollisuutta. Nykyisin Oldenzaalissa järjestetään muun muassa karnevaalit, jotka keräävät vuosittain yli satatuhatta vierailijaa kaupunkiin. == Kuuluisia asukkaita == *Mieke Telkamp (s. 1934), laulaja *Gert Timmerman (s. 1935), laulaja *Theo Pahlplatz (s. 1947), jalkapalloilija *Agnes Wolbert (s. 1958), poliitikko *Wilfried Brookhuis (s. 1961), jalkapallovalmentaja ja entinen jalkapalloilija *Raimond van der Gouw (s. 1963), jalkapalloilija *Ellen van Langen (s. 1966), yleisurheilija *Rudie Kemna (s. 1967), pyöräilijä *Jan Vennegoor of Hesselink (s. 1978), jalkapalloilija *Patrick Gerritsen (s. 1987), jalkapalloilija *Tim Breukers (s. 1987), jalkapalloilija *Björn Kuipers (s. 1973), jalkapalloerotuomari == Lähteet == == Aiheesta muualla == *Virallinen kotisivu *Hanzesteden.info Luokka:Alankomaiden kaupungit Luokka:Overijsselin kunnat
Crotonen maakunta

Crotonen maakunta () on maakunta Calabrian alueella Italiassa. Crotonen maakunta sijaitsee Joonianmeren rannalla, lähellä Italian "saappaankärkeä". Maakunnan pinta-ala on 1 736 km2 ja asukasluku runsaat 170 000\. Maakunnassa on 27 kuntaa, ja sen pääkaupunki on Crotone. Crotone ulottuu Silavuorilta Joonianmeren rannalle, ja sen alueella on jäänteitä muinaisesta kreikkalaisesta asutuksesta. 1900-luvun alussa alue teollistui nopeasti. Nykyisin kuitenkin tärkeimpiä elinkeinoja ovat turismi ja maatalous, etenkin viinin- ja vehnänviljely.Italy World Club Matkailusivusto == Lähteet == == Aiheesta muualla == *Virallinen sivusto *
Cosenzan maakunta

Cosenzan maakunta () on maakunta Calabrian alueella Italiassa. Cosenzan maakunnan pinta-ala on 6 710 km2 ja asukasluku noin 700 000\. Maakunnassa on 155 kuntaa, ja sen pääkaupunki on Cosenza. Cosenzan maakunta sijaitsee lähellä Italian ”saappaan päkiää” ja se ulottuu Tyrrhenanmereltä Joonianmerelle. Sen alueella on kolme järveä, jotka kuuluvat osittain Pollinon kansallispuistoon.Italy World Club Matkailusivusto == Lähteet == == Aiheesta muualla == *Virallinen sivusto *